CELEX: 32019R2178
Language: hu
Date: 2019-10-14 00:00:00
Title: A Bizottság (EU) 2019/2178 felhatalmazáson alapuló rendelete (2019. október 14.) a Comore-szigeteki Unió I. mellékletbe való felvétele érdekében az (EU) 2016/1076 európai parlamenti és tanácsi rendelet módosításáról

20.12.2019   
               
               
                  HU
               
               
                  Az Európai Unió Hivatalos Lapja
               
               
                  L 330/2
               
            
         A BIZOTTSÁG (EU) 2019/2178 FELHATALMAZÁSON ALAPULÓ RENDELETE
         (2019. október 14.)
         a Comore-szigeteki Unió I. mellékletbe való felvétele érdekében az (EU) 2016/1076 európai parlamenti és tanácsi rendelet módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a gazdasági partnerségi megállapodásokat létrehozó vagy azok létrehozásához vezető megállapodásokban meghatározott, az afrikai, karibi és csendes-óceáni államok (AKCS-államok) csoportjának egyes tagjaiból származó termékekre vonatkozó szabályozások alkalmazásáról szóló, 2016. június 8-i (EU) 2016/1076 európai parlamenti és tanácsi rendeletre (1) és különösen annak 2. cikke (2) bekezdésére,
         mivel:
         
                     (1)
                  
                  
                     Az (EU) 2016/1076 rendelet I. melléklete felsorolja azokat az országokat, amelyekre alkalmazandók a rendeletben szereplő piacra jutási rendelkezések.
                  
               
                     (2)
                  
                  
                     Az egyrészről a kelet- és dél-afrikai államok, másrészről az Európai Közösség és tagállamai közötti gazdasági partnerségi megállapodás kereteinek létrehozásáról szóló átmeneti megállapodást (a továbbiakban: átmeneti gazdasági partnerségi megállapodás) (2) a kelet- és dél-afrikai térség hat, a megállapodást aláíró és megerősítő állama közül négy országban (Madagaszkár, Mauritius, Seychelle-szigetek és Zimbabwe) 2012. május 14-e óta ideiglenesen alkalmazzák.
                  
               
                     (3)
                  
                  
                     A Comore-szigeteki Unió 2019. február 7-én letétbe helyezte az átmeneti gazdasági partnerségi megállapodás megerősítő okiratát. Ennek megfelelően az Unió és a Comore-szigeteki Unió közötti átmeneti gazdasági partnerségi megállapodás ettől az időponttól ideiglenesen alkalmazandó.
                  
               
                     (4)
                  
                  
                     A Comore-szigeteki Uniót ezért fel kell venni az I. mellékletbe,
                  
               ELFOGADTA EZT A RENDELETET:
         
            1. cikk
            Az (EU) 2016/1076 rendelet I. melléklete a következőkkel egészül ki a „BOTSWANAI KÖZTÁRSASÁG” szövegrész után:
            
               „COMORE-SZIGETEKI UNIÓ”.
            
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ez a rendelet teljes egészében kötelező és közvetlenül alkalmazandó valamennyi tagállamban.
         
         
            Kelt Brüsszelben, 2019. október 14-én.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 185., 2016.7.8., 1. o.
         
         
            (2)  HL L 111., 2012.4.24., 2. o.